Матрос Кива издаде участието на руската 68-а бригада за корабна охрана в операцията по превземането на Крим - InformNapalm.org (Български)
By Desislava | on 2019-02-19 | 0 Comment | OSINT | Крим | Новини | Руско-украинска война Print This Post
По време на мониторинг в социалните мрежи международната доброволческа общност InformNapalm намери доказателства за непосредственото участие на военнослужещите от 68-а бригада за корабна охрана на воден район (в/п 26977) от Черноморския флот на РФ в операцията по превземането на Крим. Удостоверенията към връчените на военните медали за окупирането на Крим са подписани от капитан 2-ри ранг Алексей Свириденко. Той фигурира и в материалите на Службата за сигурност на Украйна като един от офицерите, участвали в операцията по превземането на украинските кораби в Керченския проток на 25 ноември 2018 година.
Егор Анатолиевич Кива, роден на 16.04.1991 година, за място на живеене в мрежата е посочил Краснодар, майка му Наталия Кива (Солонина) живее в Афипски, Северски район на Краснодарски край.
Учил в Кубанския държавен университет. Първите снимки от армията се появяват в албума му през ноември 2013 година. Редовната си военна служба отбива в 68-а бригада за корабна охрана на воден район, в/п 26977 (68-а БрКОВР от ЧФ на РФ, окупиран Севастопол, Украйна). Взел участие в операцията по превземането на Крим. Награден от министерство на отбраната на РФ с медал за окупирането на Крим. Публикува в социалните мрежи снимка на медала. На снимката Егор Кива (вляво) с колегата си по служба Дмитрий Сомов (за който ще стане дума по-долу).
Майката на Егор е публикувала в своя профил снимка на удостоверението към медала:
В коментари към публикации в профила си, тя осведомява, че синът й е служил на траулера “Вицеадмирал Жуков”, с бордови номер 909. Този морски траулер влиза в състава на 68-а БрКОВР.
Страници в социалните мрежи, скрийншотове и снимки на Е. Кива
Дмитрий Валериевич Сомов, роден на 13.06.1995 г. в гр. Геленджик, Краснодарски край на РФ. Възможно местоживеене – гр. Геленджик (Краснодарски край), или Южно-Курилск (Сахалинска област на РФ).
Редовната си военна служба отбива през 2013-2014 година. Както и Егор Кива, служил на морския траулер „Вицеадмирал Жуков”, което допълнително се потвърждава от следващата снимка, на която при увеличение се вижда надпис на спасителния пояс – “МТ 909”:
Взел участие в операцията по превземането на Крим, за което е награден от министерство на отбраната на РФ.
Страници в социалните мрежи, скрийншотове, снимки на Д. Сомов
Медалите за окупирането на Крим на военнослужещите от 68-а БРКОВР са подписани от, към онзи момент временно изпълняващия длъжността командир на бригадата, капитат втори ранг Алексей Свириденко. Към 2016 година Свириденко е началник щаб на бригадата короби за ОВР.
Както съобщи на 29 ноември 2018 година на страницата си във Facebook Службата за сигурност на Украйна (СБУ), Алексей Свириденко е един от хората, издавали и изпълнявали заповедите за нападението на украинските кораби на 25 ноември 2018 година в неутрални води в Керченския проток. Списъкът с участвалите в престъплението руски окупатори е на сайта на СБУ.
Ако сте открили грешка в текста, моля маркирайте и натиснете Ctrl+Enter
Tags: 68-а БрКОВРв/п 26977
No Responses to “Матрос Кива издаде участието на руската 68-а бригада за корабна охрана в операцията по превземането на Крим”